ટાઈટેનીક જહાજ વિશે આપણે સૌ એક કે બીજા માધ્યમ દ્વારા સાંભળી જ ચૂક્યા છીએ. આ વિશે વિશ્વપ્રસિદ્ધ ફિલ્મકાર જેમ્સ કેમેરોનની ફિલ્મ ટાઈટેનીક પણ સારી ચર્ચા અને સફળતા મેળવી ચૂકી છે. ઈન્ટરનેટ જગતમાં ટાઈટેનીક વિશે અનેક દસ્તાવેજો, એ સમયના વર્તમાનપત્રોના મુખપૃષ્ઠો અને એ સંગ્રહની અનેક વસ્તુઓ વિશે અનેક વેબસાઈટ પર માહિતિ ઉપલબ્ધ છે. આ જ વિષય પર એક ભવ્ય સંગ્રહ, સારી ગુણવત્તા વાળી ફિલ્મો અને અકસ્માત સ્થળ, સમય અને સંગ્રહનું સંપૂર્ણ વર્ણન કરતી સરસ વેબસાઈટ એટલે એક્સપેડીશન ટાઈટેનીક. અભિયાન ટાઈટેનીક એ જહાજ વિશેની લગભગ બધી જ માહિતિ પૂરી પાડવાનો પ્રયત્ન કરે છે, જહાજના દરીયાની અંદરના ફોટા હોય કે સમયકાળ સહિતનું ફ્લેશ આવરણ, બધું મનોહર રીતે ગોઠવેલું અને દર્શનીય રીતે સજાવેલું છે. ટાઈટેનીક વિશે વધુ જાણવા માંગતા મિત્રો માટે આ વેબસાઈટ ખજાનાથી ઓછી નથી.